આટલું કહીને ખુશી દોડતી જતી રહી. હસીના પપ્પા તો ત્યાં જ ઊભા રહી ગયા. તેમને ‘સાંજે ઉજવણીમાં આવજે’ એવું કહેવાનું મન થયું પણ તે કહી ન શક્યા. ધીમે ધીમે દિવસ પૂરો થયો. સાંજ પડી. ખુશીએ આપેલી ગિફટ હજી તેમણે હસીને આપી નહોતી. હસી અને ખુશીની દોસ્તી અંગે જ તેઓ વિચાર કરતા રહ્યાં. ઉજવણી ચાલુ થઈ. બધાં બાળકો પણ આવી ગયાં. જોકે, પોતાની દોસ્ત ખુશી વગર હસીને મજા આવતી નહોતી. હસીના પપ્પા તેના મગજમાં શું ચાલી રહ્યું છે તે સમજવાની કોશિશ કરતા હતા. ઉજવણી પૂરી થઈ એટલે હસીએ પૂછયું, “પપ્પા, તમે તો મને મોટી ગિફ્ટ આપવાના હતાને?”